Publication: Magyar Közlöny
Issue: MK-2003-51 (Year: 2003, Number: 51)
Era: 1990-2004
Section: 
Paragraph Index: 60

3. Magyarország az ezen egyetértési megállapodás szerint fizetendõ hozzájárulást az e bekezdésben foglalt ütemezés szerint fizeti be. A hozzájárulás befizetésének mindenfajta késedelme esetén Magyarország a hátralékos összeg tekintetében késedelmi kamatot fizet a fizetés esedékességének idõpontjától kezdõdõen. A kamat mértéke az Európai Központi Bank által a fõbb euró-alapú refinanszírozási ügyletei tekintetében alkalmazott, az Európai Közösségek Hivatalos Lapjának C sorozatában kihirdetett, az adósság esedékességének hónapja elsõ munkanapján érvényes kamatláb 3,5 százalékponttal megnövelt összege. Amennyiben a hozzájárulás befizetésének késedelme olyan mértékû, hogy az nagy mértékben veszélyeztetheti a program végrehajtását és kezelését, a Bizottság a Közösségeknek a kiválasztott közvetett akciók végrehajtásával kapcsolatosan már megkötött szerzõdésekbõl eredõ kötelezettségeinek sértése nélkül felfüggeszti Magyarország részvételét a programban az adott pénzügyi évre, amenynyiben a Bizottság által küldött hivatalos fizetési emlékeztetõ keltezésétõl számított 20. napig sem történik meg a kifizetés.

Source: https://magyarkozlony.hu/hivatalos-lapok/ddd666e4df6bf325e85d598bbadd8f4efbd1cd8a/dokumentumok/6582b4e68eb476545d0438d622689248c3f6285c/letoltes